
ZAKLJUČCI

sa sastanka održanog dana 16. veljače 2024. u Ministarstvu rada mirovinskoga sustava obitelji i socijalne politike

Prisutni: 
· ispred Ministarstva rada, mirovinskoga sustava, obitelji i socijalne politike: ministar Marin Piletić, državna tajnica Margareta Mađerić, ravnateljica Hrvatskog zavoda za socijalni rad Tatjana Štritof, ravnateljica Uprave za obitelj i socijalnu politiku Marija Barilić, ravnateljica Zavoda za socijalni rad Tatjana Katkić Stanić, glasnogovornica u Kabinetu ministra Ines Ivanić
· ispred Sindikata zaposlenih u djelatnosti socijalne skrbi Hrvatske (SZDSSH): predsjednica Jadranka Dimić 
· ispred Hrvatske komore socijalnih radnika (HKSR): privremeni predsjednik Domagoj Kronstein
· ispred Hrvatske udruge socijalne radnika (HUSR): predsjednica Štefica Karačić
Nakon rasprave doneseni su sljedeći 
ZAKLJUČCI
Ad 1. Stanje u djelatnosti
1. Unapređenje međuresorne suradnje;  
· Nastavak suradnje s Ministarstvom pravosuđa i uprave u vezi postupanja kod sudskih mjera za zaštitu prava i dobrobiti djeteta odnosno predlaganja pružatelja usluga kojem se dijete predlaže povjeriti i Ministarstvom unutarnjih poslova u vezi suradnje u situacijama postupanja tijekom dežurstva.
· Izrada Protokola o međuresornoj suradnji u zaštiti djece i zaštiti odraslih osoba.

2. Uspostavljanje suradnje između predstavnika HUSR-a i HKSR i Samostalnog sektora za upravni i inspekcijski nadzor i Sektora za pružanje stručne podrške kako se razgraničila uloga upravnog i stručnog nadzora kojeg provode strukovne komore, ujednačila postupanja i stručne upute.
· Svrha i upravnog i stručnog nadzora nije sankcija već učenje, ujednačavanje postupanja i smanjenje profesionalnih pogrešaka.

3. U situacijama kada je sustav izložen pritiscima medija i društvenih mreža nastojati će se zajedničkim priopćenjima mijenjati percepciju i negativnu sliku javnosti o sustavu.

4. Predstavnici SZDSSH, HKSR i HUSR-a  dati će konkretne prijedloge u vezi mogućnosti unapređenja sustava iz perspektive stručnjaka u praksi  
Ad 2. Rasterećenje stručnih radnika i poboljšanje organizacije rada HZSR kroz izmjene Statuta i drugih podzakonskih akata   
1. Na sastanke i stručne aktive ravnatelja Hrvatskog zavoda za socijalni rad (HZSR) s voditeljima područnih ureda, ravnatelj HZSR će pozivati predstavnika SZDSSH, HKSR i HUSR.

2. [bookmark: _Hlk160400595]Za potrebe izmjene Statuta HZSR i drugih općih akata Ad Hoc skupina koju čine predstavnici SZDSSH, HKSR i HUSR i stručnih službi ministarstva pripremiti će žurno prijedloge izmjena Statuta i Pravilnika o sistematizaciji s ciljem dopune akata u pogledu: osnivanja stručnih vijeća, formiranja područnih ureda na području sjedišta županije odnosno županijske službe HZSR,  propisivanja dodatnih poslova koordinacije koji bi se provodili na razini županije kao što su;
· poslovi koordinacije stručnog rada u PU na županijskoj razini i  davanje stručnih upute radi ujednačavanja i unapređenja stručnog rada
· posredovanje i pružanje stručne pomoći pri osiguranju žurnog smještaja/smještaja u kriznim situacijama (djeca i odrasli na županijskoj razini)
· analiza i praćenja provođenje mjera za zaštitu prava i dobrobiti djeteta
· poslovi dadilja.
 
3. Osigurati dodatno zapošljavanje stručnjaka u PU županijske službe.
· Navedeno predstavlja temeljni preduvjet svrhovitog funkcioniranja županijskih ureda i                       središnje službe HZSR . Funkcioniranje županijskih ureda ne može biti funkcionalno riješeno na način da se navedeni poslovi delegiraju Područnoj službi u županiji koja je istovremeno i PU i  s obzirom na dosadašnje ovlasti nemaju dovoljno stručnog kadra za obavljanje dodatnih poslova.

4. U stručnim cjelinama HZSR na 2 stručna tima potrebno je sistematizirati po 1 stručnog radnika u okviru istog broja predviđenih izvršitelja koji će obavljati najsloženije poslove iz djelokruga rada stručne cjeline; davati po potrebi stručne upute radi ujednačavanja postupanja, uključivati  se kao Ad hoc član i davati stručna mišljenja u najsloženijim predmetima i prati rad stručnjaka u  stručnoj  cjelini i predlaže poboljšanja voditelju PU.

· U zadnjih nekoliko godina bilježi se izraziti trend velike fluktuacije stručnih radnika i zapošljavanja stručnjaka bez iskustva u HZSR, a istovremeno stručni timovi  procjenjuju i donose najsloženije odluke temeljem javnih ovlasti, a što ih često dovodi u rizike od profesionalnih pogrešaka. Kako po novoj organizaciji PU neposredno rukovodi voditelj, obzirom na značajne razlike veličini PU i nužno je u PU sa većim brojem stručnih radnika na 2 stručna tima sistematizirati 1 stručnjaka(specijalistu koji će se uključivati i koordinirati radom timova u najsloženijim predmetima) u okviru istog broja predviđenih  izvršitelja.

5.  U vezi potreba za zapošljavanjem radnika VŠS radi administrativnog rasterećenja stručnih radnika HZSR izmjenom općih akata Hrvatskog zavoda za socijalni rad osigurati će se zapošljavanje novih stručnjaka na način da se dodatno sistematizira bacalaus javne uprave kao stručnjak koji će obavljati poslove vezane uz vođenje upravnih postupaka, prikupljanja dokaze i donošenja rješenja o pravima i obavljanje drugih administrativnih poslova u upravnom postupku za ostvarivanje novčanih naknada). 
· Rasterećenjem socijalnih radnika od navedenih poslova  značajno će se  povećati stručni kapaciteti za pružanje socijalnih usluga. 

6. Osigurati će se zapošljavanje novih stručnjaka na upražnjena radna mjesta socijalnih mentora (220stručnjaka)i prilagoditi opis poslova socijalni radnik-socijalni mentor ovisno o stručnoj cjelini u kojoj su zaposleni.

7. Ravnateljica HZSR u suradnji sa predstavnicima SZDSSH, HKSR i HUSR fleksibilizirati će proceduru zapošljavanja novih stručnih radnika u PU HZSR na način da se testiranje kandidata provodi iznimno kada se na natječaj javi više kandidata,  a u ostalim situacijama će se usmeno provjeravati stručnost kandidata, odnosno kompetencije za obavljanje stručnih poslova.
Radi ubrzanja procedure zapošljavanja, a obzirom na veliki broj upražnjenih radnih mjesta u HZSR razmotriti će se mogućnost da se usmena provjera provodi na razini područne službe u županiji.  
Ad.3    Žurni smještaj/smještaj u kriznim situacijama – procedura postupanja 

8. Dogovorena je procedura postupanja u vezi smještaja djece kod pružatelja usluga. Središnja služba HZSR pruža podršku PU. U slučaju potrebe obavještava se Ministarstvo radi daljnjih postupanja. PU nemaju obvezu upućivanja zahtjeva za smještaj na sve pružatelje usluga, prije obavještavanja Ministarstva.

9. Izraditi će se Protokol o postupanju kod žurnog odnosno hitnog smještaja korisnika; koja ustanova ili udomiteljska obitelj u pojedinom području RH je dužna na poziv PU primiti bez odgode korisnika na žurni smještaj, te definirati obavezu postupanja PU nakon realizacije smještaja.


Ad. 4 Nadogradnja / prilagodba aplikacije Socskrb
1. U vezi SocSkrb aplikacije, novi analitički modul nadograditi će se s podatcima o djeci, moći će se generirati za sve vremenske periode i pratiti će se odnos razine rizika, izrečenih mjera i broja djece na smještaju, organiziranom stanovanju i udomiteljstvu.  Rok:  16.04.2024. (60 dana).

2. U tijeku je povezivanje Registra korisnika i Registra pružatelja usluga radi mogućnosti praćenja i transparentnosti smještajnih kapaciteta za djecu bez adekvatne roditeljske skrbi i  druge skupine korisnika . Povezivanjem sa Aplikacijom SocSkrb (mjera NPOO-a) omogućiti će se brz i jednostavan pristup podacima o raspoloživim/ slobodnim  kapacitetima za smještaj i sve druge socijalne usluge kroz Aplikaciju. 

